|  |  |
| --- | --- |
|  |  |
| **Til** | Svein Bjørberg og Knut Boge |
| **Fra** | Lasse K. Tenden |
| **Kopi** | [Kopimottakere] |
| **Dato** | 7. juli 2016 |
| **Sak** | Oppsummering av forberedende møte vedrørende synliggjøring av FM-bransjens verdiskapning |
|  |  |



Bakgrunnen for dette første møtet var at ulike inntressenter innen utdanning, hard- og soft-FM (både leverandører og egenregi), konsulentbransjen samt erfaringer fra blant annet Oscar-prosjektet og Bygg 21, ser at det er et behov for å synliggjøre den verdiskapningen som FM bransjen faktisk bidrar med og som i dag er lite synliggjort/ verdsatt.

Etter en gjennomgang av erfaringene fra ulike pågående og gjennomførte prosjekter både i Oscar og logistikkprosjektet i NHO Service ble vi fort enige om at FM-organisasjonen/ driften i større grad bør vurderes som et "driftsmiddel" da virksomheten i veldig stor grad påvirker kjernevirksomhetens produktivitet og selvsagt kostnadsnivå. Dette gjelder både i prosjektering, under bygging og deretter i driftsfasen.

I dag er det i praksis svært få eller ingen "samarbeidsflater" hvor de ulike intressentene treffes og hvor man kunne samarbeide om utvikling og synliggjøring av bransjens verdiskapning. I dette ligger også kontakten mot og samarbeidet med HiOA og deres ingeniør- og FM studium både på bachelor og masternivå.

Svein orienterte om "Næringslivsringen" i Trondheim tilknyttet NTNU og bakgrunnen for denne samt organiseringen. På grunnlag av denne orienteringen og vår videre diskusjon ble vi enige om at en tilsvarende "FM - ring" i tilknytning til HiOA av mange årsaker vil være hensiktsmessig.

Aktuelle deltagere i en "FM Ring" vil primært være:

* Entrerprenører
* Eiendomsbesittere – Norsk Eiendom
* Tjensteleverandører innen soft- og hard-FM uavhengig av om man er ekstern leverandør eller egenregi
* Konsulentselskaper
* Forsikringsselskaper
* Skadesaneringsselskaper
* HiOA
* Advokatbransjen

Vi ble derfor enige om at Svein snarlig lager et notat som kan benyttes som et grunnlag for å invitere et antall "stakeholders" innen de ulike bransjene som er nevnt over til en workshop i løpet av september for å avklare interessen for å etablere en FM Ring.

Hovedelementet i notatet vil være å avklare FM-Ringens muligheter samt agenda for en workshop. Denne kan omfatte:

* Hva er utdanningens plass i verdikjeden for bygg?
* Hva er suksessen ved samarbeid mellom næring og akademia? (begge veier)
	+ Hva skal være FM-ringens rolle? Studieprogramråd/fag og fagplaner
* Hvordan blir FM-ringens visjon og målsetting?
* Hvordan skal styret settes sammen?
* Hvordan skal kontingentmodellen være? Prinsipp
* Hva slags vedtekter må man ha?

Enighet om at notatet er klart tidlig i august og at Lasse og Knut avklarer foreløpig interesse med noen sentrale bedrifter innen neste møte.

**Knut, Svein og Lasse treffes 26.08.16 kl. 11.00 og utover. Agenda:**

1. Gjennomgang av notat fra Svein
2. Tilbakemelding fra foreløpige drøftinger med intressenter
3. Avklaring av om man skal gå videre
4. Ved positiv avgjørelse avklare dato, møtelokaler, endelig agenda, hvem inviteres etc.
5. Arbeidsfordeling
6. Annet